Կանադայի տեքստիլային գործվածքի թանգարան

Կանադայի տեքստիլային գործվածքի թանգարան (), տեքստիլային գործվածքի հավաքածուներին, ցուցադրմանն ու փաստաթղթային հիմնավորումներին նվիրված թանգարան Կանադայի Օնտարիո նահանգի Տորոնտո քաղաքում։

Պատմություն
Կանադայի տեքստիլային գործվածքի թանգարանը հիմնադրվել է 1975 թվականին որպես Կանադայի գորգերի և տեքստիլների գործվածքների թանգարան Մաքս Ալենի և Սիմոն Վագմեկերսի կողմից։ Տեղակայված է Մարխեմ փողոցի Mirvish Village կոչվող առևտրային անկլավի պաղպաղակի խանութի վերևում։ Թանգարանի հավաքածուն սկզբում հիմնված էր գործուղումների ժամանակ ձեռքբերված գործվածքների վրա։ Թանգարանի ներկայիս վայրը տեղափոխվել է 1989 թվականին։

Հավաքածու 
Կանադայի տեքստիլային գործվածքի թանգարանն ունի շուրջ 13 հազար տեքստիլային գործվածքների մշտական հավաքածու ամբողջ աշխարհից, և ներկայացնում է 2000 տարվա տեքստիլային գործվածքների պատմություն։ Հավաքածուում ներառված են գործվածքներ, ծիսական հագուստ, տարազներ, գորգեր, մգդակած վերմակներ և նմանատիպ առարկաներ։

Թանգարանը իր սեփական և այլ հավաքածուներից ներկայացնում է ժամանակակից աշխատանքների և պատմական ու էթնոգրաֆիկ նմուշների համադրված ցուցահանդեսներ։ Թանգարանում է գտնվում Հ. Ն. Փուլար գրադարանը (H.N. Pullar Library), որի հավաքածուն հիմնված է ոչ արդյունաբերական տեքստիլի վրա։ Թանգարանում կազմակերպվում են նաև դասախոսություններ, կլոր սեղանի շուրջ քննարկումներ, սեմինարներ, երաժշտական և պարային ներկայացումներ, ցուցադրումներ, դպրոցական ծրագրեր և հանրային շրջագայություններ։

Թանգարանի թվայնացման ծրագրերից մեկը՝ «Կանադական գոբելեն. մշակութային բազմազանության կտոր», 7000 նմուշների առցանց մուտքի հնարավորություն է տալիս, իսկ երկրորդ փուլը շուրջ 3500 նմուշների հնարավորություն կտա։

Թանգարանի ցուցադրություններից և հրատարակություններից շատերն արժանացել են մրցանակների, այդ թվում՝

Կտոր և կավ.հաղորդակցման մշակույթ (2003)
Կանադական գոբելեն. մշակութային բազմազանության կտոր (2006) 
Սոսկալի գեղեցկություն. ինստալյացիա (2006)
Թոր Հանսեն. արհեստագործություն կանադական ոճով (2006)

Պատկերասրահ

Ծանոթագրություններ

Արտաքին հղումներ 
 Textile Museum of Canada website
 Canadian Tapestry: The Fabric of Cultural Diversity 
 Cloth & Clay: Communicating Culture
 TXTilecity 

Կանադայի թանգարաններ
1975 հիմնադրված թանգարաններ
1975 հիմնադրումներ Կանադայում